So schoͤn so stark so wise
So schoͤn so stark so wise·
ist niender man noh wib·
ein kúnftig vorht in twenge·
dc ist der grimme tot·
ern fúer ǒch zeiner spise·
den wúrmen sinen lip·
son ist niht sin anegenge·
wan iamer vnd not·
sin erste stimme ist weinen·
wie dc dú leste si·
bi der mag ich bescheinen·
dc ein ist froͤiden vri·
in not in vorhte in leide·
stet menschen ende gar·
wie er von hinnen scheide
vnd wie er dort gevar·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse